1. **Līgas izslēgšanas spēles**

Piedalās sešas regulārā čempionāta komandas. Regulārā čempionāta uzvarētāji un otrās vietas ieguvēji izslēgšanas spēles sāk no pusfināla. Laukuma priekšrocības – augstāku vietu ieņēmušajai komandai regulārajā čempionātā.

3. un 6. vietas ieguvēji regulārajā čempionātā, pāra uzvarētājs pusfinālā tiekas ar regulārā čempionāta 2. vietas ieguvēju.

4. u n 5. vietas ieguvēji regulārajā čempionātā, pāra uzvarētājs pusfinālā tiekas ar regulārā čempionāta uzvarētāju.

## Izslēgšanas spēļu sarīkošanas kārtība:

Spēles ilgums pamatlaikā 3 x 20 minūtes tīrais laiks.
- Gadījumā, ja pamatlaiks beidzas ar neizšķirtu rezultātu, pēc divu minūšu pārtraukuma bez ledus tīrīšanas, tiek spēlēts piecu minūšu papildlaiks pēc IIHF noteikumiem (4:4), līdz pirmajiem gūtajiem vārtiem.
- Ja spēles rezultāts pēc papildlaika joprojām ir neizšķirts, pēc sausās ledus uzkopšanas seko pēcspēles metieni (pēc IIHF noteikumiem). Pēc spēles metienus pirmie sāk laukuma saimnieki.

- Spēļu sērija par trešo vietu ilgst līdz vienas komandas divām uzvarām.

- 1.Līgas uzvarētāja komanda tiek noskaidrota spēļu sērijā līdz vienas komandas trim uzvarām.

- Fināla piektajā izšķirošajā spēlē, ja tās pamatlaikā fiksēts neizšķirts rezultāts, tiek nozīmēts 10 minūšu papildlaiks, spēlējot pilnos sastāvos, līdz pirmajiem gūtajiem vārtiem.

- Ja piektās spēles rezultāts pēc papildlaika joprojām ir neizšķirts, pēc sausās ledus uzkopšanas, seko pēcspēles metieni (pēc IIHF noteikumiem). Pēc spēles metienus pirmie sāk laukuma saimnieki.
- 2017. gada 1.Līgas izslēgšanas turnīra uzvarētāja komanda iegūst tiesības nākamajā sezonā startēt Latvijas hokeja virslīgā.

**Izslēgšanas spēļu kalendārs:**

**Ceturtdaļfināli:**
5., 7. aprīlis, ja nepieciešams 8. aprīlis.
**Pusfināli:**
11., 13. aprīlis, ja nepieciešams 14. aprīlis.

**Spēles par trešo vietu**:

20., 22. aprīlis, ja nepieciešams 23. aprīlis.
**Fināls:**
18., 19., 21. aprīlis, ja nepieciešams 22., 24. aprīlis.